У дадатак Віктар Міхайлавіч адзначыў, што Беларуска-Расійскі ўніверсітэт штогод выконвае вялікі аб’ём навуковых работ, прычым з моманту заснавання ўстановы і да нашых дзён тут захавана накіраванасць у бок прыкладных даследаванняў для рэальнага сектара эканомікі. У першую чаргу гэта распрацоўкі ў галіне зваркі, прыбора- і машынабудавання і гэтак далей. Арганізацыя традыцыйна лічыцца ў Беларусі галаўной у галіне выбухаабароненага абсталявання, а нядаўна яна стала забяспечваць навуковае суправаджэнне пры будаўніцтве Беларускай АЭС.